ปักมุดไว้นานแล้วสำหรับร้านนี้ เพราะเป็นคนชอบทานข้าวต้มเครื่องโบราณ สันนี้เลยขับรถเข้าไปในหมู่บ้านพฤกษา 12 คะ ร้านหาไม่ยาก เปิด Map ไปได้เลย แต่ที่จอดรถหายากนิดนึงคะ 

เป็นร้านเหมือนรถเข็นคันเล็กๆ มีโต๊ะประมาณ 3 โต๊ะ คิดว่าโดยส่วนมากคนมักจะซื้อใส่ถุงกลับ ร้านดูสะอาดสะอานดีคะ ป้าเจ้าของร้านก้อดูใจดีคะ ทุกอย่างจัดไว้อย่างเรียบร้อย ข้าวต้มเครื่องทุกอย่างดูน่าทานไปหมด เลยสั่งข้าวต้มรวมคะ

ข้าวต้มรวมมิตร ราคา 40 บาท เครื่องเยอะกว่าข้าวอีกคะ มีกระดูกหมูอ่อน ปลาหมึก บะเตง หมูสับ เห็ดหอม ไก่ กระเพาะหมู โรยด้วยกระเทียมเจียวหอมๆ และเครื่องทุกอย่างได้ปรุงรสชาติมาอยากดี น้ำซุปหวานกลมกล่อมโดยที่ไม่ต้อปรุงเพิ่ม แค่ใส่พริกไทยอีกหน่อยก้ออร่อยแล้วคะ

ติดใจคะ ต้องมาซ้ำแน่นอน ราคาไม่แพง แถมอร่อย น้ำดื่มฟรี มื้อนี้ 40 บาทคะ